[{"text_idx": "#000001", "text": "DEPOT yw'r gofod warws eithaf a lleoliad gwreiddiol, mwyaf cyffrous Caerdydd; yn gartref i ddigwyddiadau pop-up mwyaf creadigol y ddinas."}, {"text_idx": "#000002", "text": "Mae\u2019r Depot ar agor nawr ar gyfer cymdeithasu bwyd stryd awyr agored sydd wedi\u2019i bellhau\u2019n gymdeithasol."}, {"text_idx": "#000003", "text": "Ers agor ei ddrysau ym mis Tachwedd 2015, mae DEPOT wedi hen sefydlu ei hun fel lleoliad mwyaf cyffrous a gwreiddiol Caerdydd, a chartref i ddigwyddiadau mwyaf creadigol y ddinas."}, {"text_idx": "#000004", "text": "Mewn hen warws 24,000 troedfedd sgwa\u0302r, DEPOT oedd y cyntaf i gynnig lleoliad bwyd stryd dan do, parhaol, i bobl Caerdydd, ac mae\u2019r sesiwn Bwyd Stryd wythnosol bellach yn rhedeg bob dydd Sadwrn drwy gydol y flwyddyn. O lansio clwb speakeasy cudd, i gynnal gw\u0302yl gwrw annibynnol cyntaf Cymru, mae DEPOT yn parhau i ddatblygu, gan ddod a\u0302 digwyddiadau newydd a gwreiddiol i\u2019r ddinas ac ennill ei blwyf fel Y lle i fynd am noson allan go wahanol."}, {"text_idx": "#000005", "text": "Depot yw cartref BINGO LINGO. Bingo Lingo yw\u2019r datblygiad diweddaraf cyffrous yn hanes y ge\u0302m hon sy\u2019n boblogaidd ledled y DU. Rydym ni wedi ailwampio bingo ac wedi\u2019i droi yn noson parti bingo, gwirion, gwallgo! Mae BINGO LINGO yn un o\u2019n brandiau cryfaf ac mae bellach yn ffenomenon. Rydym nawr yn teithio ledled y DU, o Fryste, i Gaerfaddon, Brighton a thu hwnt. Gallwch ddisgwyl profiad a hanner gan gynnwys cystadlaethau dawnsio, twercio, gwobrau doniol a cham-bihafio ar y llwyfan. Mae hon yn noson bingo gwirion bost na fedrwch fforddio ei cholli!"}, {"text_idx": "#000006", "text": "DEPOT yw cartref bwyd stryd yng Nghaerdydd. Yn dilyn ei lansio yn 2015 gan sefydlu\u2019r lleoliad Bwyd Stryd pwrpasol cyntaf yn y ddinas, mae Depot yn parhau i arloesi yn y maes. Ym mhob digwyddiad yn Depot, mae\u2019r masnachwyr bwyd stryd gorau yn cyflwyno seigiau blasus ysbrydoledig."}, {"text_idx": "#000007", "text": "Mae fformiwla Depot o gyfuno digwyddiadau ar y thema bwyd stryd gydag adloniant wedi arwain at rai digwyddiadau gwych megis Pizza a Prosecco a Taco a Tequila. Mae Pizza a Prosecco wedi mynd ar daith o amgylch y DU gan gynnwys Manceinion, Caeredin a Llundain."}, {"text_idx": "#000008", "text": "Ond rydym ni\u2019n rhagori mewn mwy na bwyd stryd. Rydym yn creu digwyddiadau gwych yn seiliedig ar ddiodydd hefyd megis Ginstock, Brewfest a\u2019n Dark Fruits Festival i enwi dim ond rhai."}]